ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
প্রধানমন্ত্রী গরিব কল্যাণ প্যাকেজ : কোভিড-১৯ এর বিরুদ্ধে লড়াইয়ে সামিল স্বাস্থ্য কর্মীদের জন্য বিমা প্রকল্পের মেয়াদ আরও ১৮০ দিন বাড়ল
নয়াদিল্লি, ১৯ এপ্রিল, ২০২২
প্রধানমন্ত্রী গরিব কল্যাণ প্যাকেজে কোভিড-১৯ এর বিরুদ্ধে লড়াইয়ে সামিল স্বাস্থ্য কর্মীদের জন্য বিমা প্রকল্পের সুবিধার মেয়াদ ১৯শে এপ্রিল থেকে আরও ১৮০ দিন বাড়ানো হয়েছে। কোভিড-১৯ রোগীদের শুশ্রুষার কাজে যুক্ত স্বাস্থ্য কর্মীদের উপর নির্ভরশীলদের সুরক্ষা ব্যবস্থা আরও বাড়াতে এই সিদ্ধান্ত নেওয়া হয়েছে।
সমস্ত রাজ্য/কেন্দ্রশাসিত অঞ্চলের অতিরিক্ত মুখ্যসচিব /মুখ্যসচিব / সচিবদের আজ পাঠানো এক চিঠিতে স্বাস্থ্য কর্মীদের মধ্যে এই প্রকল্পের সুযোগ-সুবিধা বৃদ্ধির বিষয়টি গোচরে আনার জন্য ব্যাপক প্রচার চালানোর কথা বলা হয়েছে।
কোভিড-১৯ রোগীদের শুশ্রুষা বা দেখাশুনার কাজে যুক্ত ২২ লক্ষ ১২ হাজার সার্বজনিক স্বাস্থ্য কর্মী ও বেসরকারি স্বাস্থ্য কর্মীদের ব্যক্তিগত দুর্ঘটনার ক্ষেত্রে ৫০ লক্ষ টাকা এককালীন আর্থিক সহায়তা দিতে ২০২০-র ৩০শে মার্চ প্রধানমন্ত্রী গরিব কল্যাণ প্যাকেজের সূচনা হয়।
এই স্বাস্থ্য বিমা প্রকল্পের আওতায় বেসরকারি হাসপাতালের কর্মী/অবসরপ্রাপ্ত কর্মী/স্বেচ্ছাসেবক/স্থানীয় স্বশাসিত সংস্থার স্বাস্থ্য কর্মী/চুক্তিবদ্ধ স্বাস্থ্য কর্মী/দৈনিক মজুরির ভিত্তিতে নিযুক্ত স্বাস্থ্য কর্মী/বাইরে থেকে নিয়ে আসা কর্মীদের নিয়ে আসা হয়েছে। কর্মসূচির সূচনার সময় থেকে এখনও পর্যন্ত ১ হাজার ৯০৫ জন স্বাস্থ্য কর্মী, যাঁরা কোভিড কালে দায়িত্ব পালন করতে গিয়ে প্রাণ হারিয়েছেন, তাঁদের দাবি-দাওয়া মেটানো হয়েছে।
CG/BD/SB
(Visitor Counter : 124
কেন্দ্রীয়মন্ত্রিসভা
জম্মু ও কাশ্মীর পুনর্গঠন আইন, ২০১৯ – এর বিভিন্ন ধারার জটিলতা দূর করতে রাষ্ট্রপতির পক্ষ থেকে জারি করা নির্দেশের প্রেক্ষিতে মন্ত্রিসভার কর্মপরবর্তী অনুমোদন
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ১৯৬১ সালের ভারত সরকারের আইনের ১২ নম্বর ধারানুযায়ী, এই আইনের অন্যান্য ধারা কার্যকর করার ক্ষেত্রে উদ্ভূত বিভিন্ন সমস্যার সমাধানে জম্মু ও কাশ্মীর পুনর্গঠন আইন, ২০১৯ – এর ১০৩ নম্বর ধারার আওতায় রাষ্ট্রপতির পক্ষ থেকে জারি করা নির্দেশের প্রেক্ষিতে কর্মপরবর্তী অনুমোদন মিলেছে।
মন্ত্রিসভার কর্মপরবর্তী অনুমোদন সংক্রান্ত বিজ্ঞপ্তি জারির মাধ্যমে কেন্দ্রশাসিত জম্মু ও কাশ্মীর এবং লাদাখে ১৯৬১ সালের ভারত সরকারের আইনের ১২ নম্বর ধারানুযায়ী, কয়েকটি আইন প্রয়োগের ক্ষেত্রে যে সমস্যা হচ্ছিল, তা দূর করা সম্ভব হবে।
SSS/BD/SB
(Visitor Counter : 36
প্রধানমন্ত্রীরদপ্তর
শিক্ষক দিবসে প্রধানমন্ত্রী শিক্ষক সমাজকে অভিনন্দন জানালেন ; প্রাক্তন রাষ্ট্রপতি ডঃ সর্বপল্লী রাধাকৃষ্ণণকে তাঁর জন্ময়ন্তীতে শ্রদ্ধা নিবেদন প্রধানমন্ত্রীর
নয়াদিল্লি, ০৫ সেপ্টেম্বর, ২০১৯
শিক্ষক দিবস উপলক্ষ্যে প্রধানমন্ত্রী শ্রী নরেন্দ্র মোদী শিক্ষক সমাজকে অভিনন্দন জানিয়েছেন। এই উপলক্ষ্যে প্রধানমন্ত্রী শ্রী মোদী প্রাক্তন রাষ্ট্রপতি ডঃ সর্বপল্লী রাধাকৃষ্ণনকে তাঁর জন্মজয়ন্তীতে শ্রদ্ধা নিবেদন করেন।
প্রধানমন্ত্রী এক ট্যুইটে বলেছেন, “শিক্ষক দিবস উপলক্ষ্যে প্রত্যেক শিক্ষক-শিক্ষিকাকে শুভেচ্ছা। এক ব্যতিক্রমী শিক্ষক ও বিজ্ঞ ব্যক্তিত্ব ডঃ সর্বপল্লী রাধাকৃষ্ণণকে তাঁর জন্মজয়ন্তীতে কৃতজ্ঞতা ও শ্রদ্ধা জানাই।”
SSS/BD/NS
(Visitor Counter : 65
প্রধানমন্ত্রীরদপ্তর
ইউএনআইটিএআর প্রতিষ্ঠানের প্রতি প্রধানমন্ত্রীর কৃতজ্ঞতা
নয়াদিল্লি, ২৪ মার্চ ২০২১
প্রধানমন্ত্রী শ্রী নরেন্দ্র মোদী ইউএন ইন্সটিটিউট ফর ট্রেনিং অ্যান্ড রিসার্চ  প্রতিষ্ঠানের প্রতি কৃতজ্ঞতা প্রকাশ করেছেন। এই প্রতিষ্ঠানটি অসংক্রামক রোগ-ব্যধি থেকে অকাল মৃত্যু ঠেকাতে ভারতের অসাধারণ কাজের প্রশংসা করেছে।
এক ট্যুইটে প্রধানমন্ত্রী বলেছেন, “অসংক্রামক রোগ-ব্যধি প্রতিরোধ ও সুস্বাস্থ্যের প্রসারে ভারত অগ্রভাগে রয়েছে। ইউএনআইটিএআর প্রতিষ্ঠানের পক্ষ থেকে ভারতের সাফল্যের প্রশংসার জন্য কৃতজ্ঞ। এই গ্রহকে আরও স্বাস্থ্যকর জীবনযাপনের উপযোগী করে তুলতে আমাদের একসঙ্গে কাজ করতে হবে”।
বিজ্ঞানওপ্রযুক্তিমন্ত্রক
গেঁটে বাতের তীব্রতা কমানোর জন্য আইএনএসটি-র বৈজ্ঞানিকদের একটি ন্যানোপার্টিক্যাল উদ্ভাবন
নয়াদিল্লী, ১২ জুলাই, ২০২০
কেন্দ্রের বিজ্ঞান ও প্রযুক্তি দপ্তরের অধীনস্থ স্বায়ত্ত্ব শাসিত সংস্থা ইন্সটিটিউট অফ ন্যানো সায়েন্স অ্যান্ড টেকনোলজির বিজ্ঞানীরা গেঁটে বাতের তীব্রতা কমানোর জন্য চাইটোজেনের থেকে এক রকমের ন্যানোপার্টিক্যাল উদ্ভাবন করেছেন যেগুলি জিঙ্ক গ্লুকোনেটের সঙ্গে মিশিয়ে প্রয়োগ করা হয়েছে।
দস্তা বা জিঙ্ক আমাদের হাড়ে তন্তু ও কলার মধ্যে সাম্যবস্থা বা স্থিতাবস্থা বজায় রাখে। যাদের গেঁটে বাত আছে তাদের এই সমস্যার মোকাবিলায় শরীরে দস্তার প্রয়োজন রয়েছে। মানবদেহে জিঙ্ক গ্লুকোনেট যুক্ত ওষুধ খেয়ে জিঙ্কের চাহিদা মেটানো হয়।
যেসব জলজ প্রাণীর শরীরে মোটা খোলস থাকে সেই খোলসের থেকে চাইটোজেন প্রচুর পরিমাণে পাওয়া যায়। এই উপাদানটি জৈব সামঞ্জস্যপূর্ণ এবং জৈব প্রক্রিয়ায় এটি বিনষ্ট হতে পারে। এর মধ্যে প্রাকৃতিক পলিস্যাকারাইড প্রচুর পরিমাণে রয়েছে। আইএনএসটি-র গবেষকরা এই চাইটোজেনকে বাছাই করেছেন কারণ এটি মানবদেহে জৈব পদার্থের সামঞ্জস্য বজায় রাখতে পারে এবং এরমধ্যে কোন ক্ষতিকারক উপাদান নেই। চাইটোজেন সাধারণত শ্লেষ্মা জাতীয় একটি আঁঠালো পদার্থ।
বিজ্ঞানীরা যেসমস্ত ইঁদুরের মধ্যে গেঁটে বাত আছে সেইসব ইঁদুরের শরীরে জিঙ্ক অক্সাইড প্রয়োগ করেছেন। দেখা গেছে ওই জিঙ্ক অক্সাইড প্রয়োগের পর ইঁদুরগুলির রক্তরসে জিঙ্কের পরিমাণ খুব একটা বৃদ্ধি পায়নি। কিন্তু বিজ্ঞানীরা যখন তাঁদের উদ্ভাবিত ন্যানোপার্টিক্যাল প্রয়োগ করেছেন তখন ওই ইঁদুরগুলির রক্তরসে জিঙ্কের পরিমাণ যথেষ্ট বৃদ্ধি পেয়েছে। এরফলে বিজ্ঞানীরা জিঙ্ক গ্লুকোনেটের ন্যানো পার্টিক্যাল তৈরিতে উৎসাহ পেয়েছেন।
গবেষকরা চাইটোজেন ন্যানোপার্টিক্যালে জিঙ্ক গ্লুকোনেট যুক্ত করেছেন। পরীক্ষাগারে দু-বার পাতিত করার পর জলের মধ্যে চাইটোজেন এবং সোডিয়াম ট্রাই পলিফসফেট প্রয়োগ করেছেন। তারপর সেই তরলটিকে সংশ্লেষ করে এই চাইটোজেন ন্যানোপার্টিক্যাল তৈরি করা হয়েছে। বিজ্ঞানীরা দেখেছেন জিঙ্ক গ্লুকোনেট প্রয়োগ করে ইঁদুরের শরীরে গেঁটে বাতের সমস্যা যতটা না হ্রাস পেয়েছে, চাইটোজেন ন্যানোপার্টিক্যাল যুক্ত জিঙ্ক গ্লুকোনেট প্রয়োগ করলে তার ফল আরও বেশী ভালো হয়েছে। মোহালির ইন্সটিটিউট অফ ন্যানো সায়েন্স অ্যান্ড টেকনোলজির এই গবেষকরা জিঙ্ক গ্লুকোনেট সমৃদ্ধ চাইটোজেন ন্যানোপার্টিক্যাল গেঁটে বাতের তীব্রতা হ্রাসে উৎসাহব্যাঞ্জক ফল পাওয়ায় ন্যানোজৈব প্রযুক্তির গবেষণায় নতুন একটি দিক উন্মোচিত হল।
(CG/CB/NS
যুবওক্রীড়াবিষয়কমন্ত্রক
যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর ১৩ই আগস্ট দেশজুড়ে ফিট ইন্ডিয়া ফ্রিডম রান ২.০ সূচনা করবেন
কলকাতা, ১১ই আগস্ট, ২০২১
যুব বিষয়ক ও ক্রীড়া মন্ত্রকের অধীনস্থ সংস্থা নেহেরু যুব কেন্দ্র সংস্থান  পশ্চিমবঙ্গ এবং আন্দামান ও নিকোবর দ্বীপপুঞ্জে আজাদি কা অমৃত মহোৎসব-ইন্ডিয়া@৭৫ অঙ্গ হিসেবে ফিট ইন্ডিয়া ফ্রিডম রান ২.০-এর আয়োজন করেছে। পশ্চিমবঙ্গ এবং আন্দামান ও নিকোবর দ্বীপপুঞ্জের এনওয়াইকেএস-এর ২৯টি কেন্দ্রে এই মহোৎসব উদযাপিত হবে।
প্রতি সপ্তাহে দেশের ৭৫টি জেলার প্রতিটিতে ৭৫টি গ্রামে দোশরা অক্টোবর পর্যন্ত এই কর্মসূচি পালন করা হবে। পশ্চিমবঙ্গ এবং আন্দামান ও নিকোবর দ্বীপপুঞ্জের মোট ২ হাজার ৪০০টি গ্রামে কর্মসূচি পালনের মধ্য দিয়ে আমাদের দেশের স্বাধীনতা সংগ্রামের কথা, আজ যে স্বাধীন দেশে আমরা বসবাস করছি তার জন্য যাঁরা প্রাণ দিয়েছিলেন সেইসব মানুষদের কথা জানানো হবে।
এক বার্তায় মন্ত্রী জানিয়েছেন, “আমরা স্বাধীনতার ৭৫তম বর্ষপূর্তি উদযাপন করছি। এই অবস্থায় আমাদের শারীরিকভাবে ফিট থাকার অঙ্গীকার করতে হবে। কারণ স্বাস্থ্যবান ভারতই শক্তিশালী ভারত হয়ে উঠতে পারে। আমি তাই দেশজুড়ে ফিট ইন্ডিয়া ফ্রিডম রান ২.০ –তে যোগদানের জন্য প্রত্যেককে আহ্বান জানাচ্ছি, যাতে এই কর্মসূচি জন আন্দোলনের রূপ নেয়।”
জনসাধারণকে তাদের দৈনন্দিন কাজকর্মের ফাঁকে খেলাধুলা এবং দৌড়ানোর মতো ফিট থাকার জন্য কিছু করতে উৎসাহিত করার উদ্দেশ্যে এই কর্মসূচি গ্রহণ করা হয়েছে। এর ফলে স্থুলতা, অলস, মানসিক চাপ এবং বিভিন্ন ব্যাধি থেকে মুক্তি পাওয়া সম্ভব। প্রত্যেককে ফিট থাকার জন্য দিনে আধ ঘন্টা কিছু করার বার্তা দিতে এই উদ্যোগ নেওয়া হয়েছে। কর্মসূচির অঙ্গ হিসেবে শপথ গ্রহণ, জাতীয় সঙ্গীত গাওয়া, দৌড়ানো, সাংস্কৃতিক অনুষ্ঠানের আয়োজন করার মতো বিভিন্ন উদ্যোগ নেওয়া হবে। https://fitindia.gov.in – পোর্টালে নাম নথিভুক্ত করে নাগরিকরা তাদের দৌড়ের ছবি আপলোড করতে পারেন। এছাড়াও সোশ্যাল মিডিয়ায় #Run4India অথবা #AzadikaAmritMahotsav –এ ‘স্বাধীনতার দৌড়’ কর্মসূচি সম্পর্কে কিছু পোষ্ট করা যেতে পারে।
ফিট ইন্ডিয়া ফ্রিডম রান ২.০ –তে জনপ্রতিনিধি, সমাজকর্মী, ক্রীড়া ব্যক্তিত্ব, সংবাদ জগতের সঙ্গে যুক্ত ব্যক্তিদের, চিকিৎসক, কৃষক ও সেনাবাহিনীর কর্মীদের যুক্ত হতে অনুরোধ করা হচ্ছে। দেশজুড়ে এই কর্মসূচি পালনের সময় কোভিড – ১৯ সংক্রান্ত সমস্ত বিধি – নিয়ম মেনে চলা হবে।
কোভিড – ১৯ মহামারীর প্রেক্ষিতে শারীরিক দূরত্ব বজায় রেখে চলা যখন জীবনশৈলীর নতুন ধারা হিসেবে স্বীকৃতি পায়, সেই সময় গত বছর ফিট ইন্ডিয়া ফ্রিডম রানের আয়োজন করা হয়। ভার্চুয়ালী এই দৌড়ে যে কেউ, যে কোনো জায়গায়, যখন খুশি নিজের পছন্দ মতো রাস্তায় দৌড়াতে পারেন। নাগরিকরা যাতে ফিট থাকেন, তার জন্য এই উদ্যোগ নেওয়া হয়েছে।
পশ্চিমবঙ্গ এবং আন্দামান ও নিকোবর দ্বীপপুঞ্জের কেন্দ্রগুলিতে যেসব কর্মসূচি পালিত হবে :-
ফিট ইন্ডিয়া ফ্রিডম রান ২.০ ১৩ই আগস্ট আলিপুরদুয়ার জেলার বক্সা দূর্গ থেকে শুরু হবে।
১. ওইদিন সকাল ৭.৩০ মিনিটে বক্সা রোডের সান্তনা বাড়িতে এসএসবি ক্যাম্প থেকে দৌড় শুরু হবে। এসএসবি কম্যান্ড্যান্ট দৌড়ের সূচনা করবেন।
২. জাতীয় সঙ্গীত গাওয়া হবে
৩. বিশিষ্টজনেরা স্বাধীনতা সংগ্রামের বিষয়ে জানাবেন
৪. স্বাধীনতা সংগ্রামে শহীদদের প্রতি শ্রদ্ধা নিবেদন করা ছাড়াও জীবিত স্বাধীনতা সংগ্রামীদের সম্মান জানানো হবে
৫. সাংস্কৃতিক অনুষ্ঠান
৬. ফুটবল ম্যাচ ইত্যাদি
বাকি জেলাগুলিতেও আজাদি কা অমৃত মহোৎসব-ইন্ডিয়া@৭৫ নির্ধারিত সূচি অনুযায়ী অনুষ্ঠিত হবে।
CG/CB/NS
(Visitor Counter : 61
প্রধানমন্ত্রীরদপ্তর
প্রধানমন্ত্রী উত্তর প্রদেশের শাহজাহানপুরে দুর্ঘটনায় মৃত্যুতে শোক প্রকাশ করেছেন
ক্ষতিগ্রস্তদের প্রধানমন্ত্রীর ত্রাণ তহবিল থেকে সাহায্য ঘোষণা
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী উত্তর প্রদেশের শাহজাহানপুরে এক দুর্ঘটনায় প্রাণহানিতে শোক প্রকাশ করেছেন। ক্ষতিগ্রস্তদের জন্য শ্রী মোদী প্রধানমন্ত্রীর জাতীয় ত্রাণ তহবিল  থেকে এককালীন সাহায্যের কথা ঘোষণা করেছেন।
প্রধানমন্ত্রীর দপ্তর থেকে একগুচ্ছ ট্যুইটে প্রধানমন্ত্রী বলেছেন, “উত্তর প্রদেশের শাহজাহানপুরে নদীতে ট্র্যাকটর পড়ে যাওয়ার ঘটনায় অত্যন্ত শোকাহত হয়েছি। এই দুর্ঘটনায় যাঁরা তাঁদের প্রিয়জনকে হারিয়েছেন, তাঁদের প্রতি গভীর সমবেদনা ব্যক্ত করছি। সেই সঙ্গে, যাঁরা আহত হয়েছেন তাঁদের দ্রুত আরোগ্য কামনা করছি: প্রধানমন্ত্রী”।
“শাহজাহানপুরে এই দুর্ঘটনার খবর পেয়েই স্থানীয় প্রশাসন উদ্ধার কাজ শুরু করে এবং পুরোদমে মানুষের জীবন রক্ষার চেষ্টা চালাচ্ছে। দুর্ঘটনায় আহতদের সবরকম সাহায্য করা হচ্ছে: প্রধানমন্ত্রী”।
“শাহজাহানপুরের দুর্ঘটনায় যাঁরা প্রাণ হারিয়েছেন, তাঁদের নিকটাত্মীয়কে এককালীন ২ লক্ষ টাকা করে এবং আহতদের ৫০ হাজার টাকা করে সহায়তা দেওয়া হবে: প্রধানমন্ত্রী”।
PG/MP/SB
(
নীতিআয়োগ
সৌর ফটোভোল্টিক উৎপাদনের বিষয়ে নীতি আয়োগ নতুন ও পুনর্নবীকরণযোগ্য শক্তি মন্ত্রক এবং ইনভেস্ট ইন্ডিয়া-র যৌথ উদ্যোগে আয়োজিত সম্মেলন
নতুন দিল্লি, ০৭ অক্টোবর, ২০২০
ভারতে বিশ্বমানের ফটোভোল্টিক শিল্প গড়ে তোলার লক্ষ্যে ৬ অক্টোবর থেকে ‘ভারত ফটোভোল্টিক এডজ ২০২০’ শীর্ষক একটি আন্তর্জাতিক সম্মেলনের আয়োজন করেছে নীতি আয়োগ, নতুন এবং পুনর্নবীকরণযোগ্য শক্তি মন্ত্রক ও ইনভেস্ট ইন্ডিয়া।
এই সম্মেলনের উদ্বোধনী ভাষণে কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী আর.কে. সিং জানিয়েছেন, ভারতে দ্রুত পুনর্নবীকরণযোগ্য শক্তি ক্ষেত্রের প্রসার ঘটছে। বিদ্যুতের ক্রমবর্ধমান চাহিদার দিকে লক্ষ্য রেখে পুনর্নবীকরণযোগ্য শক্তি ক্ষেত্রের প্রয়োজনীয়তাও ক্রমশ বাড়ছে। ২০৩০ সালের মধ্যে ভারতে ৪৫০ গিগাওয়াট পুনর্নবিকরণযোগ্য শক্তি উৎপাদনের লক্ষ্য নেওয়া হয়েছে। এর জন্য ভারত একাধিক পদক্ষেপ গ্রহণ করেছে বলে তিনি জানান। কেন্দ্রীয় মন্ত্রী বলেন, ভারতের বিদ্যুৎ উৎপাদন কেন্দ্রগুলির সঙ্গে সৌর ও পুনর্নবীকরণযোগ্য শক্তি ক্ষেত্রের সংযুক্তিকরেণ পরিকল্পনা গ্রহণ করা হয়েছে। এর পাশাপাশি ২০ গিগাওয়াট মডিউল এবং সেল উৎপাদনের জন্য সরকার পদক্ষেপ গ্রহণ করেছে। এতে দেশে আত্মনির্ভরতার পথ প্রশস্ত হবে বলেও মন্তব্য করেন কেন্দ্রীয় মন্ত্রী। ভারতে পুনর্নবীকরণযোগ্য শক্তি ক্ষেত্রে বিনিয়োগের সুযোগ রয়েছে বলেও তিনি জানান।
এই সম্মেলনে নীতি আয়োগের সিইও সহ মন্ত্রকের একাধিক শীর্ষ আধিকারিক যোগ দেন। এছাড়াও ৬০ জন শীর্ষ স্থানীয় ভারতীয় ব্যক্তিত্ব এবং বিশ্বের একাধিক সংস্থার সিইও-রাও এই সম্মেলনে উপস্থিত ছিলেন।
কোভিড-১৯ মহামারী পরিস্থিতি বিশ্ব অর্থনীতির ওপর এক বিরাট প্রভাব ফেলেছে। সৌর বিদ্যুৎ ক্ষেত্রে বিগত কয়েক বছরে বিশ্বে অভূতপূর্ব উন্নতি লক্ষ্য করা গেছে। সবুজ বিকাশের লক্ষ্যে জলবায়ু পরিবর্তন রোধে সৌর বিদ্যুতের কার্যকরি ভূমিকা রয়েছে। ভারত ক্রমশই বিশ্বের তৃতীয় বিহত্তম সৌর বিদ্যুৎ উৎপাদন ক্ষমতা সম্পন্ন দেশ হয়ে উঠেছে। এই সম্মেলনে সৌর বিদ্যুৎ ক্ষেত্রে অত্যাধুনিক সরঞ্জাম উৎপাদনের বিষয় নিয়ে বিনিয়োগকারীদের একটি গোলটেবিল বৈঠকও অনুষ্ঠিত হয়।
CG/SS/SKD
(Visitor Counter : 78
সড়কপরিবহণওমহাসড়কমন্ত্রক
যানবাহন স্ক্র্যাপিং নীতি সংক্রান্ত বিজ্ঞপ্তি
নয়াদিল্লি, ১ ডিসেম্বর, ২০২১
পুরনো, অকেজো, দূষণ ছড়ায় – এ ধরনের গাড়ি বাতিল করার জন্য যানবাহন স্ক্র্যাপিং নীতি তৈরি করা হয়েছে। যানবাহন কতটা চলাচলের উপযোগী তার ওপর ভিত্তি করে যানবাহনের শ্রেণী নির্ধারণ করা হবে। এই নীতি বাস্তবায়নের জন্য ১৯৮৮ সালের মোটর ভেহিকেলস অ্যাক্ট এবং ১৯৮৯ সালের সেন্ট্রাল মোটর ভেহিকেলস রুলস-এর সংশোধন করা হয়েছে। এই বিজ্ঞপ্তি অনুসারে :
 ২৩শে সেপ্টেম্বরের নির্দেশ অনুযায়ী ২০২১-এ যানবাহন নিবন্ধীকরণ ও যানবাহন স্ক্র্যাপিং ব্যবস্থাপনার নিয়ম অনুসারে নিবন্ধীকৃত যানবাহন স্ক্র্যাপ করার জন্য প্রয়োজনীয় ব্যবস্থা গড়ে তুলতে হবে। এ সংক্রান্ত বিজ্ঞপ্তিটি ২৫শে সেপ্টেম্বর থেকে কার্যকর হয়েছে।
 ২৩শে সেপ্টেম্বরের নির্দেশ অনুযায়ী স্বয়ংক্রিয় পরীক্ষাকেন্দ্রগুলির মাধ্যমে যানবাহনের বিষয়ে প্রয়োজনীয় তথ্য সংগ্রহ করতে হবে। এ সংক্রান্ত বিজ্ঞপ্তিটি ২৫শে সেপ্টেম্বর কার্যকর হয়েছে।
 ৪ঠা অক্টোবরের বিজ্ঞপ্তি অনুযায়ী, যানবাহন নিবন্ধীকরণের শুল্ক , ফিটনেস সংক্রান্ত পরীক্ষার শুল্ক এবং ফিটনেস সংক্রান্ত শংসাপত্রের শুল্কের পরিমাণ বাড়ানো হয়েছে। এ সংক্রান্ত বিজ্ঞপ্তিটি ২০২২-এর ১লা এপ্রিল থেকে কার্যকর হবে।
 ৫ই অক্টোবর প্রকাশিত বিজ্ঞপ্তি অনুযায়ী, ‘সার্টিফিকেট অফ ডিপোজিট’ জমা দিলে গাড়ির মোটর ভেহিকেলস ট্যাক্সে বিশেষ ছাড় পাওয়া যাবে। এ সংক্রান্ত বিজ্ঞপ্তিটি ২০২২-এর ১লা এপ্রিল থেকে কার্যকর হবে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/DM/
(Visitor Counter : 96
প্রধানমন্ত্রীরদপ্তর
শনিবার ও রবিরার আন্দামান ও নিকোবর দ্বীপপুঞ্জ সফরে যাচ্ছেন প্রধানমন্ত্রী
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদী শনিবার  ও রবিরার  আন্দামান ও নিকোবর দ্বীপপুঞ্জ সফর করবেন। শনিবার অর্থাৎ ২৯ ডিসেম্বর পোর্টব্লেয়ারে পৌঁছোবেন প্রধানমন্ত্রী। ৩০ ডিসেম্বর  প্রধানমন্ত্রী কার নিকোবরে সুনামী স্মারকটি ঘুরে দেখবেন। সেখানে তিনি পুস্পস্তবক দিয়ে এবং একইসঙ্গে প্রদীপ প্রজ্জ্বলন করে সুনামীতে নিহত মানুষদের প্রতি শ্রদ্ধা জানাবেন। তিনি আরং-এ আইটিআই-এর উদ্বোধন করবেন এবং একইসঙ্গে বেশকিছু পরিকাঠামো মূলক প্রকল্পের শিলান্যাস করবেন। এরপর তিনি জনসমাবেশে ভাষনও দেবেন।
ঐদিনই পরের দিকে প্রধানমন্ত্রী পোর্টব্লেয়ারে শহীদ স্তম্ভে পুস্পস্তবক দিয়ে শ্রদ্ধা জানাবেন। তিনি সেলুলার জেলটিও ঘুরে দেখবেন।
পোর্টব্লেয়ারের সাউথ পয়েন্টে শ্রী মোদী পতাকা উত্তোলন করবেন। সেখানে তিনি মেরিনা পার্কে নেতাজীর মূর্তিতে ফুল দিয়ে শ্রদ্ধা জানাবেন।
তিনি এরপর নেতাজী স্টেডিয়ামে নেতাজী সুভাষ চন্দ্র বসু ভারতের মাটিতে যে ত্রিরঞ্জিত পতাকা উত্তোলন করেছিলেন, তার ৭৫ বর্ষিকী উদযাপনের অঙ্গ হিসেবে একটি স্মারক ডাকটিকিট, মুদ্রা এবং ফার্স্ট ডে কভার প্রকাশ করবেন। আন্দামান ও নিকোবার দ্বীপপুঞ্জে তিনি উদ্ভাবন ও স্টার্ট-আপ নীতিটিও প্রকাশ করবেন। পাশাপাশি ৭ মেগাওয়াটের একটি সৌর কারখানা ও সৌর গ্রামের উদ্ঘাটন-ও করবেন প্রধানমন্ত্রী। প্রধানমন্ত্রীর বিভিন্ন উন্নয়নমূলক প্রকল্পের শিলান্যাস করার কথাও আছে। তিনি জনসমাবেশেও ভাষন দেবেন।
CG/SSS/NS
(Visitor Counter : 77
সারওরসায়নমন্ত্রক
এনআইপিইআর-হায়দ্রাবাদের ১৪তম প্রতিষ্ঠা দিবস উদযাপন
নয়াদিল্লী, ১০ নভেম্বর, ২০২০
হায়দ্রাবাদের ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ আজ ১৪তম প্রতিষ্ঠা দিবস উদযাপন করেছে। এই অনুষ্ঠানে উপস্থিত ছিলেন নীতি আয়োগের সদস্য পদ্মভূষণ পুরস্কার জয়ী শ্রী ভি কে সারস্বত, জেএনইউ উপাচার্য, ডিআরডিও-এর প্রাক্তন মহানির্দেশক।
জৈব প্রযুক্তি দপ্তরের সচিব ডঃ রেনু স্বরূপ অনুষ্ঠানে সম্মানীয় অতিথি হিসেবে উপস্থিত ছিলেন এবং তিনি অনলাইন প্ল্যাটফর্মের মাধ্যমে বক্তব্য রাখেন।
ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ-হায়দ্রাবাদ এর অধিকর্তা ডঃ শশীবালা সিং স্বাগত ভাষণ দেন। তিনি বলেন, মাত্র ১৩ বছরের যাত্রাপথে এই প্রতিষ্ঠান একাধিক কৃতিত্ব অর্জন করেছে। ন্যাশনাল ইন্সটিটিউশনাল রাঙ্কিং ফ্রেম ওয়ার্ক  ২০২০র আওতায় ফার্মাসি বিভাগে এই প্রতিষ্ঠান পঞ্চম স্থান অর্জন করেছে। তিনি বলেন, খুব অল্প সময়ের মধ্যেই এই প্রতিষ্ঠান ফার্মাসিউটিক্যাল সায়েন্স অ্যাডভান্সড স্টাডিজ এবং শিক্ষণ ক্ষেত্রে শ্রেষ্ঠ কেন্দ্র হিসেবে চিহ্নিত হয়েছে। এমনকি বিশ্বব্যাপি কোভিড-১৯এর মতো মহামারী মোকাবিলায় এই প্রতিষ্ঠান তথ্যপ্রযুক্তি সরঞ্জাম ব্যবহার করে শিক্ষাদান মূলক কার্যক্রম চালাতে সক্ষম হয়েছে। এছাড়াও গত ২৪শে জুলাই এই প্রতিষ্ঠান তথ্যপ্রযুক্তির ওপর নির্ভর করে সফলভাবে ই-সমাবর্তন অনুষ্ঠানের আয়োজন করেছে। এছাড়াও এই প্রতিষ্ঠান একাধিক আলোচনাসভা, কর্মশালা, ওয়েবিনার এবং প্রশিক্ষণমূলক কর্মসূচি আয়োজন করেছে অনলাইন ভিত্তিতে। এই প্রতিষ্ঠান মেডিকেল ডিভাইস  পাঠক্রমও চালু করেছে।
এদিনের অনুষ্ঠানে ২০১৯-২০ শিক্ষাবর্ষের প্রতিষ্ঠানের বার্ষিক প্রতিবেদনও প্রকাশ করা হয়। অনুষ্ঠানে জৈব প্রযুক্তি দপ্তরের সচিব ডঃ রেনু শর্মা জানান, এই প্রতিষ্ঠান ওষুধ নির্মাণ ক্ষেত্রে গুরুত্বপূর্ণ ভূমিকা পালন করেছে। গবেষণা ও উন্নয়ন ক্ষেত্রের সম্প্রসারণে এই প্রতিষ্ঠানের উল্লেখযোগ্য ভূমিকা রয়েছে। কোভিড-১৯এর মতো সংকটময় পরিস্থিতিতে এনআইপিইআর স্বাস্থ্য ক্ষেত্রে উল্লেখযোগ্য অবদান রেখেছে। এদিনের অনুষ্ঠানে নীতি আয়োগের সদস্য পদ্মভূষণ পুরস্কার জয়ী শ্রী ভি কে সারস্বত জানান, বিশ্বব্যাপি ফার্মাসিউটিক্যাল শিল্পক্ষেত্রের গুরুত্বপূর্ণ ভূমিকা রয়েছে। এক্ষেত্রে ভারতের এই প্রতিষ্ঠানের অবদান উল্লেখযোগ্য। আলোচনার শেষে তিনি এনআইপিইআর-হায়দ্রাবাদ গবেষণা কেন্দ্র পরিদর্শন করেন এবং শিক্ষার্থীদের সঙ্গে মত-বিনিময় চালান।
প্রধানমন্ত্রীরদপ্তর
প্রধানমন্ত্রীর সঙ্গে জার্মান চ্যান্সেলরের টেলিফোনে কথাবার্তা
নতুনদিল্লি, ২ এপ্রিল, ২০২০
প্রধানমন্ত্রী শ্রী নরেন্দ্র মোদী আজ জার্মান চ্যান্সেলর আঙ্গেলা মেয়ারকেলের সঙ্গে টেলিফোনে কথা বলেন।
দুই নেতা কোভিড-১৯ মহামারীর ফলে তাঁদের দেশে উদ্ভূত পরিস্থিতি নিয়ে আলোচনা করেন। আন্তর্জাতিক পর্যায়ে জোট বেধে স্বাস্থ্যের এই সঙ্কটের মোকাবিলা করার উপর উভয়নেতাই গুরুত্ব আরোপ করেন।
মহামারীর সময় ওষুধ এবং চিকিৎসার সরঞ্জামের অপ্রতুলতার বিষয় নিয়েও তাঁদের মধ্যে আলোচনা হয়। এ ক্ষেত্রে সহযোগিতার নতুন নতুন পন্থা খুঁজে বার করার বিষয়ে তাঁরা সহমত পোষণ করেন।
আধুনিক সভ্যতার ইতিহাসে কোভিড-১৯ মহামারী একটি গুরুত্বপূর্ণ অধ্যায় বলে প্রধানমন্ত্রীর সঙ্গে জার্মান চ্যালেন্সরও একমত হন। শ্রীমতী মেয়ারকেল সার্বিকভাবে মানবতার স্বার্থে বিশ্বায়নের নতুন দিশায় কাজ করার আগ্রহ প্রকাশ করেন।
সাধারণ যোগাভ্যাসের মাধ্যমে এবং আয়ুর্বেদ চিকিৎসায় রোগ প্রতিরোধ ক্ষমতা বৃদ্ধির বিষয়ে সারা বিশ্বকে জানাতে ভারতের উদ্যোগের কথা প্রধানমন্ত্রী, জার্মান চ্যান্সেলরকে জানান। বর্তমান প্রতিরোধমূলক নিয়ন্ত্রণ ব্যবস্থায় এগুলি মানসিক ও শারীরিক সুস্বাস্থ্যের জন্য লাভজনক হতে পারে বলে ফ্রাউ মেয়ারকেল সহমত পোষণ করেন।
CG/CB
(Visitor Counter : 99
অর্থমন্ত্রক
অর্থমন্ত্রী শ্রীমতি নির্মলা সীতারামনের পৌরহিত্যে আর্থিক স্থায়িত্ব ও উন্নয়ন পর্ষদের ২৩-তম বৈঠক
নতুন দিল্লী, ১৫ ডিসেম্বর, ২০২০
কেন্দ্রীয় অর্থমন্ত্রী শ্রীমতি নির্মলা সীতারামনের পৌরহিত্যে আজ ভিডিও কনফারেন্সের মাধ্যমে আর্থিক স্থায়িত্ব ও উন্নয়ন পর্ষদের ২৩-তম বৈঠক অনুষ্ঠিত হয়েছে। ওই বৈঠকে অর্থ মন্ত্রকের রাষ্ট্রমন্ত্রী শ্রী অনুরাগ সিং ঠাকুর, অর্থ সচিব ডঃ অজয় ভূষণ পান্ডে, তথ্যপ্রযুক্তি দপ্তরের সচিব শ্রী অজয় প্রকাশ সাহানি, অর্থনৈতিক বিষয়ক দপ্তরের সচিব শ্রী দেবাশীষ পান্ডা, কর্পোরেট বিষয়ক সচিব শ্রী তঙহিনকান্ত পান্ডে সহ অর্থ মন্ত্রকের বিভিন্ন দপ্তরের আধিকারিকরা উপস্থিত ছিলেন। ওই বৈঠকে সামষ্টিকভাবে অর্থনৈতিক উন্নয়ন ও আর্থিক স্হিতিশীলতা সম্পর্কিত সমস্যা গুলি নিয়ে পর্যালোচনা করা হয়। সরকারের নীতিগত ভাবে নেওয়া বিভিন্ন পদক্ষেপ গুলি প্রতিফলিত হয়ে দেশের আর্থিক পুনরুদ্ধারের বিষয়টি সুনিশ্চিত করেছে। ফলস্বরূপ ২০২০-২১এর কিউ-টুতে জিডিপির হারের সংকোচন ঘটেছে। অর্থনৈতিক বৃদ্ধির লক্ষ্যে প্রয়োজনীয় পদক্ষেপ গ্রহণের বিষয়েও বৈঠকে বিস্তারিত আলোচনা করা হয়। ভারতীয় রিজার্ভ ব্যাংক এবং অন্যান্য নিয়ন্ত্রকের জমা দেওয়া বাজেট নিয়েও পর্ষদের সভায় উত্থাপন করা হয়।
বৈদ্যুতিন ও তথ্যপ্রযুক্তি মন্ত্রক
আরোগ্য সেতু ‘ওপেন এপিআই সার্ভিস’ সূচনা করেছে, এই অভিনব বৈশিষ্ট্য সাধারণ মানুষকে সাহায্য, ব্যবসা এবং অর্থনীতিতে স্বাভাবিক অবস্থা ফিরিয়ে আনতে সাহায্য করবে
নয়াদিল্লী, ২২ আগস্ট, ২০২০
কোভিড-১৯এর সাথে বাঁচতে শেখার নতুন পথে এগিয়ে যাওয়ার সঙ্গে সঙ্গে আরোগ্য সেতু দল একটি নতুন উদ্ভাবনী বৈশিষ্ট্য নিয়ে এসেছে, যার নাম ‘ওপেন এপিআই সার্ভিস’। সুরক্ষিত থেকে ব্যবসার কাজ করা এবং অর্থনীতিকে এগিয়ে নিয়ে যেতে বিশেষভাবে সাহায্য করবে এই ‘ওপেন এপিআই সার্ভিস’। এই পরিষেবায় যেকোন প্রতিষ্ঠান স্বাস্থ্য অবস্থা নীরিক্ষণ করতে পারবে এবং বাড়িতে বসেই যেকোন ধরণের কাজ সম্পন্ন করতে পারবে। আরোগ্য সেতুর ‘ওপেন এপিআই সার্ভিস’ কোভিড-১৯ সংক্রমণের ভয়/ঝুঁকি সম্পর্কে সাধারণ মানুষের কাছে সঠিক তথ্য তুলে ধরবে যা ব্যবসা-বাণিজ্য এবং অর্থনীতিতে স্বাভাবিক অবস্থা ফিরে আসতে সাহায্য করবে।
কোভিড-১৯এর বিরুদ্ধে ভারতের লড়াই আরও শক্তিশালী করে তুলতে চলতি বছরের দোসরা এপ্রিল আরোগ্য সেতু অ্যাপের সূচনা করা হয়েছিল। বিশ্বের মধ্যে এখনও পর্যন্ত সবচেয়ে বেশি এই অ্যাপ ডাউনলোড করা হয়েছে। সাধারণ মানুষের অভূতপূর্ব সাড়াও মিলেছে। এই অ্যাপ সামনের সারির স্বাস্থ্যকর্মী ও সরকারী কর্মচারীদের কোভিড-১৯ প্রশমন এবং পরিচালনার ক্ষেত্রে যথেষ্ট সাহায্য করেছে। ১৫ কোটিরও বেশি মানুষ এই অ্যাপ ব্যবহার করছেন। ব্লু-টুথের সাহায্যে আরোগ্য সেতু ব্যবহারের মাধ্যমে করোনা অনুসন্ধান এবং পরীক্ষার কাজ অত্যন্ত দক্ষ ও কার্যকরভাবে সম্ভব হচ্ছে। একইসঙ্গে আরও অনেক সতকর্তামূলক বার্তা এবং পৃথকীকরণের পরামর্শ দেওয়া যাচ্ছে। এই অ্যাপ ব্যবহারের ফলে করোনা সংক্রমণ ছড়িয়ে পরার শৃঙ্খলা ভেঙে দেওয়া সহজ হয়েছে এবং তাড়াতাড়ি করোনা রোগীকে সনাক্তকরণ সম্ভবপর হচ্ছে। এরফলে ভারতে করোনায় মৃত্যুর হার সর্বনিম্ন। আরোগ্য সেতু অ্যাপ সূচনার পর থেকে ই-পাস ইন্টগ্রেশন, কিউআর কোড স্ক্যানিং, পরিবার/পরিচিত ব্যক্তিদের স্বাস্থ্য সম্পর্কে তথ্য ভাগ করে নেওয়ার মতো একাধিক অভিনব বৈশিষ্ট্যগুলি ধারাবাহিকভাবে এর সঙ্গে যুক্ত করা হয়েছে। আরোগ্য সেতুর মূল মন্ত্রই হল ‘আমি সুরক্ষিত, আমরা সুরক্ষিত, ভারত সুরক্ষিত’।
আরোগ্য সেতুর ওপেন এপিআই সার্ভিস যেকোন প্রতিষ্ঠান বা ব্যবসাদার পেতে পারেন। তবে ভারতে নিবন্ধিত প্রতিষ্ঠান বা ব্যবসায়িক সংস্থা হতে হবে এবং সেখানে ৫০ জনের বেশি কর্মী থাকতে হবে। এই আরোগ্য সেতুর ওপেন এপিআই সার্ভিস ব্যবহারকারীরা তাদের কর্মচারীর অথবা যেকোন আরোগ্য সেতু অ্যাপ ব্যবহারকারীর স্বাস্থ্য সম্পর্কিত তথ্য সংস্থার অন্যান্য কর্মচারীদের সঙ্গে ভাগ করে নিতে পারবেন। এই এপিআই-এর মাধ্যমে কোন ব্যক্তিগত তথ্য সরবরাহ করা হবেনা।
ওপেন এপিআই সার্ভিসে নাম নথিভুক্ত করা যাবে নিম্নলিখিত লিঙ্কের মাধ্যমে-
https://openapi.aarogyasetu.gov.in/
ওপেন এপিআই সম্পর্কিত যেকোন প্রযুক্তিগত প্রশ্ন করা যাবে
mailto:openapi.aarogyasetu[at]gov[dot]in- এই লিঙ্কের মাধ্যমে।
(CG/SS/NS
প্রতিরক্ষামন্ত্রক
ডিআরডিও ৫টি ভারতীয় সংস্থাকে প্রচন্ড শীতে ব্যবহারের জন্য বিশেষ ধরণের পোষাকের প্রযুক্তি হস্তান্তর করেছে
নতুন দিল্লি, ২৮ই ডিসেম্বর, ২০২১
প্রতিরক্ষা মন্ত্রকের গবেষণা ও উন্নয়ন দপ্তরের সচিব এবং প্রতিরক্ষা গবেষণা ও উন্নয়ন সংগঠন  –এর চেয়ারম্যান ড. জি সতীশ রেড্ডি নতুন দিল্লিতে ৫টি ভারতীয় সংস্থাকে প্রচন্ড শীতে ব্যবহারযোগ্য পোষাকের জন্য দেশীয় প্রযুক্তি হস্তান্তর করেছেন। ভারতীয় সেনাবাহিনী হিমবাহ এবং হিমালয়ের উচ্চস্থানে যখন কোনো অভিযান চালায়, তখন বাহিনীর সদস্যদের প্রচন্ড শীতে ব্যবহারযোগ্য বিশেষ ধরণের পোষাক ব্যবহার করতে হয়। সুউচ্চস্থানে ব্যবহৃত এই সব পোষাকগুলি এতদিন আমদানী করতে হতো। ডিআরডিও আণবিক প্রযুক্তির মাধ্যমে প্রচন্ড শীতে ব্যবহারযোগ্য বিশেষ ধরণের পোষাক উদ্ভাবন করেছে। এখানে তাপরোধী ব্যবস্থা রয়েছে, যা শরীরের পক্ষে আরামদায়ক এবং এই পোষাক পরে নানাবিধ কাজ করতে কোনো সমস্যা হবে না। পোষাকটিতে তিনটি স্তর থাকবে। এর ফলে ১৫ ডিগ্রী সেন্টিগ্রেড থেকে হিমাঙ্কের নীচে ৫০ ডিগ্রী সেন্টিগ্রেড পর্যন্ত তাপমাত্রায় এই পোষাক ব্যবহার করে কাজ করা যাবে। ড. রেড্ডি দেশীয় প্রযুক্তিতে এধরণের আরো সমগ্রী উদ্ভাবনের উপর গুরুত্ব দিয়েছেন। এর ফলে বিদেশ থেকে আমদানীর উপর নির্ভরতা যেমন কমবে, পাশাপাশি এই সব পোষাক প্রয়োজনে রপ্তানিও করা যাবে।
CG/CB/SFS
(Visitor Counter : 122